# Martinseurakunnan seurakuntaneuvoston pöytäkirja 1/2021

Turun ja Kaarinan seurakuntayhtymä / Martinseurakunta

Aika: 13.01.2021 klo 19.15-19.31

Paikka: Martin seurakuntatalo

Läsnä: Norvasuo, Tuomo puheenjohtaja, sihteeri

 Grönberg, Kirsti jäsen

 Jääskeläinen, Sofia jäsen

 Kaarma, Arto jäsen

 Laakso, Maaret jäsen

 Laukkanen, Liisa jäsen

 Liitola, Markku jäsen

 Puhakka, Matti varajäsen

 Pulkkinen, Juhani varajäsen

 Saarela, Pekka jäsen

Poissa: Kantola, Mauri jäsen

 Kinnunen, Jussi jäsen

 Muurinen, Seppo jäsen

 Perälä, Aino jäsen

 Tarvainen, Essi jäsen

 Valve, Lotta jäsen

## § 1 Kokouksen avaus

Puheenjohtaja avasi kokouksen.

## § 2 Kokouksen laillisuus ja päätösvaltaisuus

Seurakuntaneuvoston ohjesäännön mukaan esityslista tulee toimittaa jäsenille viimeistään 3 päivää ennen seurakuntaneuvoston kokousta (seurakuntaneuvoston ohjesääntö 1 luku § 2) Esityslista liitteineen on toimitettu seurakuntaneuvostolle sähköpostilla 8.1.2021.

Esitys: Kokous todetaan lailliseksi ja päätösvaltaiseksi.

Päätös: Hyväksyttiin esityksen mukaisesti.

## § 3 Pöytäkirjantarkastajien valinta

Esitys: Seurakuntaneuvoston pöytäkirjan tarkastaa kaksi kokouksen valitsemaa pöytäkirjantarkastajaa, ellei sitä tarkasteta heti kokouksessa.

 Seurakuntaneuvosto valitsee kaksi pöytäkirjantarkastajaa aakkosjärjestyksessä. Pöytäkirjantarkastajiksi valitaan Maaret Laakso ja Liisa Laukkanen.

 Pöytäkirja kuitataan hyväksytyksi sähköpostin välityksellä ja allekirjoitetaan seuraavassa seurakuntaneuvoston kokouksessa.

Ei muutoksenhakuoikeutta.

Päätös: Pöytäkirjantarkastajiksi valittiin Maaret Laakso ja Liisa Laukkanen.

## § 4 Kokouksen työjärjestyksen hyväksyminen

Esitys: Seurakuntaneuvosto hyväksyy esityslistan kokouksen työjärjestykseksi.

Päätös: Hyväksyttiin esityksen mukaisesti.

## § 5 Ilmoitusasiat

1. **Turun arkkihiippakunnan kirjeet**
2. **Kirkkohallituksen yleiskirjeet**

 Kirkkohallituksen yleiskirjeet löytyvät internetsivulta

<https://evl.fi/plus/paatoksenteko/kirkkohallitus/kirkkohallituksen-yleiskirjeet>

1. **Kirkon työmarkkinalaitoksen yleiskirjeet**

Kirkon työmarkkinalaitoksen yleiskirjeet löytyvät internetsivulta <https://evl.fi/kirkontyomarkkinalaitos/ajankohtaista/yleiskirjeet>

1. **Muut asiat**
* Luottamushenkilöiden kokouspalkkioiden maksaminen (tarkennuksia)

 Ei muutoksenhakuoikeutta.

Esitys: Merkitään ilmoitusasiat tiedoksi.

Päätös: Hyväksyttiin esityksen mukaisesti.

## § 6 Saapuneet pöytäkirjat

1. **Yhteisen kirkkoneuvoston ja -valtuuston pöytäkirjat**
* [**https://www.turunseurakunnat.fi/paatoksenteko**](https://www.turunseurakunnat.fi/paatoksenteko)
1. **Oman seurakunnan toimielinten pöytäkirjat**
	1. **Johtokunnat**

**2.2. Tukiryhmät**

1. **Lyhennysotteet**
2. **Kirkkoherran päätöspöytäkirjat**
3. **Kirkkoherrainkokouksen muistiot**

Esitys: Merkitään saapuneet pöytäkirjat tiedoksi.

 Ei muutoksenhakuoikeutta.

Päätös: Hyväksyttiin esityksen mukaisesti.

**§ 7 Toteutumavertailu 1-12/2020**

Nykyisen käytännön mukaan seurakuntaneuvostolle annetaan kuukausittain tiedoksi henkilöstö- että käyttömäärärahojen toteutumavertailut, joista näkyy sekä kustannuspaikkakohtaiset toteutumat että toteutumien yhteenveto. Seurakuntaneuvoston valvonnassa ovat sekä seurakunnan henkilöstö- että käyttömäärärahat.

Toteutumavertailut annettiin tiedoksi 29.12.2020 kokouksessa, mutta sen jälkeen tehty lisää kirjauksia v. 2020 menojen osalta. Seurakuntaneuvosto saa näin tarkennetun kuvan v. 2020 talouden toteutumasta.

Toteutumavertailu ajalta 1-12/2020 on ohessa mukana.

Esitys: Seurakuntaneuvosto merkitsee toteutumavertailun ajalta 1-12/2020 tiedoksi.

Lapsivaikutusten arviointi: Toteutumavertailujen tiedoksi merkitsemisellä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

 Ei saa hakea muutosta oikaisuvaatimuksella.

Päätös:Hyväksyttiin esityksen mukaisesti.

**§ 8 Seurakuntaneuvoston varapuheenjohtajan valitseminen vv. 2021-2022**

Seurakuntaneuvoston varapuheenjohtajana toimii seurakuntaneuvoston toimikauden ensimmäisen ja kolmannen vuoden ensimmäisessä kokouksessa keskuudestaan valitsema jäsen (Kirkkojärjestys 10 luku 12 §)

Seurakuntaneuvoston tulee tämän mukaisesti valita keskuudestaan varapuheenjohtaja vuosiksi 2021-2022.

Varapuheenjohtajana on vv. 2019-2020 toiminut Essi Tarvainen.

Esitys Seurakuntaneuvosto valitsee keskuudestaan varapuheenjohtajan vuosiksi 2021-2022.

Lapsivaikutusten arviointi: Varapuheenjohtajan valinnalla ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

 Saa hakea muutosta oikaisuvaatimuksella.

 Ilmoitus varapuheenjohtajaksi valitulle.

Päätös Seurakuntaneuvosto valitsi Liisa Laukkasen varapuheenjohtajaksi vuosiksi 2021-2022.

**§ 9 Viestintä- ja seurakuntasihteerin uusi tehtävänkuva ja työsopimuksen uusiminen**

Seurakuntaneuvosto käsitteli viestintäsihteeri tehtävänkuvan muutosta koskevaa asiaa kokouksessaan 18.11.2020 § 156 seuraavasti:

***SN 18.11.2020 § 156 Viestintä- ja seurakuntasihteerin tehtävien uudelleen järjestely***

*Martinseurakunta ja Henrikinseurakunta sopivat v. 2018 syksyllä työsopimussuhteisen viestintäsihteerin palkkaamisesta yhteisesti siten, että Martinseurakunnan osuus työntekijän työpanoksesta on 60% ja Henrikinseurakunnan 40%. Hänen esimiehekseen nimettiin Martinseurakunnan kirkkoherra. Martinseurakunnan seurakuntaneuvosto päätti kokouksessaan 18.10.2018 § 149, että viestintäsihteeri palkataan Martinseurakuntaan 1.1.2019 lukien toistaiseksi voimassa olevaan työsuhteeseen täysiaikaisena (100%) edellyttäen, että Henrikinseurakunta ostaa työpanoksesta 40%:n osuuden joko toistaiseksi voimassa olevalla tai sovittavalla määräaikaisella sopimuksella. Henrikinseurakunta päätti, että yhteistyösopimus jatkuu 31.12.2020 asti, jolloin tilannetta arvioidaan uudelleen.*

*Martin- ja Henrikinseurakunnilla on ollut lisäksi yhteinen seurakuntasihteeri. Martinseurakunnan seurakuntaneuvosto päätti kokouksessaan 13.2.2019 § 28 hyväksyä esityksen Martin- ja Henrikinseurakuntien yhteisen työsopimussuhteisen seurakuntasihteerin tehtävän perustamisesta. Sen mukaan seurakuntasihteeri on ollut Henrikinseurakunnan työntekijä (100%) ja hänen esimiehensä Henrikinseurakunnan kirkkoherra. Työaika ja palkkauskustannukset ovat jakautuneet suhteessa 51% (Henrikinseurakunta) ja 49% (Martinseurakunta). Seurakuntasihteeri on myöhemmin siirretty seurakuntaneuvostojen päätöksellä yhteiseen virkaan.*

*Henrikinseurakunta päätti kokouksessaan 21.10.2020 § 102, ettei se enää jatka yhteistyösopimusta yhteisen viestintäsihteerin palkkaamisessa. Henrikinseurakunnan seurakuntaneuvosto päätti kokouksessaan 21.10.2020 yhteistyössä Martinseurakunnan kanssa ryhtyä myös järjestelyyn, jonka kautta seurakuntasihteeri Tulan Soini siirtyisi 100% Henrikinseurakunnan työntekijäksi muuttuvin tehtävänkuvin (Henrikinseurakunnan seurakuntaneuvoston päätös liitteenä SN 18.11.2020 liite 1 § 156).*

*Viestintäsihteeri Henri Kirkasen työsopimuksessa todetaan, että hän on täysaikainen (100%) Martinseurakunnan viestintäsihteeri. Seurakuntasihteeri Tulan Soinin siirtyessä Henrikinseurakunnan täysaikaiseksi (100%) työntekijäksi Martinseurakunnalla ei 1.1.2021 lukien sen sijaan olisi seurakuntasihteeriä. Mikäli viestintäsihteeri Henri Kirkanen jatkaisi 100%:sti Martinseurakunnan viestintätehtävissä, seurakunnan tulisi palkata osa-aikainen seurakuntasihteeri Tulan Soinin siirtyessä 100% Henrikinseurakunnan palvelukseen. Tämä merkitsisi seurakunnan henkilökustannusten kasvua, johon ei ole taloudellisesti varauduttu.*

*Vaihtoehto, jossa Henri Kirkasen työaikaa vähennettäisiin ja sen lisäksi palkattaisiin osa-aikainen seurakuntasihteeri, ei ole laillinen. Ensinnäkin, vaikka seurakuntaneuvosto on päätöksessään 18.10.2018 § 149 todennut viestintäsihteerin tehtävän täysaikaisuuden edellytykseksi sen, että Henrikinseurakunta ostaa työpanoksesta 40%:n osuuden, ei työsopimuksessa ole tällaista mainintaa. Työsopimus on palvelussuhteen ehtojen osalta työnantajaa sitovampi. Toisekseen kirkkolain mukaan ”työnantajan, joka tarvitsee uusia viranhaltijoita tehtäviltään samankaltaiseen kokoaikaiseen virkasuhteeseen, on 62 §:n estämättä ensisijaisesti tarjottava toistaiseksi virkaan otetulle osa-aikatyötä tekevälle viranhaltijalle mahdollisuus siirtyä tällaiseen virkasuhteeseen. Edellytyksenä on, että viranhaltija on etukäteen kirjallisesti ilmoittanut haluavansa kokoaikaiseen virkasuhteeseen, hän täyttää tämän virkasuhteen kelpoisuusvaatimukset ja tehtävä on hänelle sopiva (KL 6 § 36). Vaikka em. kirkkolain kohdat puhuvat virkasuhteesta, samoja periaatteita tulee soveltaa myös työsopimussuhteisen työntekijän osalta. Ratkaisu, jossa viestintäsihteerin tehtävä osa-aikaistettaisiin ja samanaikaisesti palkattaisiin osa-aikainen seurakuntasihteeri, olisi myös työsopimuslain vastainen. Osa-aikaistaminen edellyttää tuta-menettelyn ja irtisanomisperusteen. Perustetta irtisanomiseen ei ole ainakaan silloin, kun työnantaja on joko ennen irtisanomista tai sen jälkeen ottanut uuden työntekijän samankaltaisiin tehtäviin, vaikka hänen toimintaedellytyksensä eivät ole vastaavana aikana muuttuneet (Työsopimuslaki 7:3 §).*

*Ensisijaisena vaihtoehtona on em. näkökohdat huomioiden Henri Kirkasen tehtävänkuvan laajentaminen siten, että 1.1.2021 lukien siihen kuuluisivat sekä viestintä- että seurakuntasihteerin tehtävät. Kirkkoherra on keskustellut asiasta Henri Kirkasen kanssa ja hän on suullisesti ilmoittanut suostuvansa tehtävien uudelleen järjestelyyn ja luvannut antaa kirjallisen suostumuksen ennen seurakuntaneuvoston kokousta.* Seurakuntasihteerin pätevyysvaatimuksena alan opistoasteen tutkinto ja hyvä perehtyneisyys toimistotehtäviin. Kirkanen on suorittanut Markkinointi-instituutissa tiedottajan MTi -tutkinnon sekä Yleisradion toimittajakoulun. Näiden voi katsoa antavan riittävän pohjaosaamisen seurakuntasihteerin tehtävään. Tehtävänkuvan muutos edellyttää yhteistoimintaneuvottelua, uuden tehtävänkuvan laatimista sekä tehtävän vaativuuden uudelleen arviointia.

*Esitys: Seurakuntaneuvosto valtuuttaa kirkkoherran käymään viestintäsihteeri Henri Kirkasen kanssa yhteistoimintaneuvottelut tehtävänkuvan muutoksesta (viestintä- ja seurakuntasihteerin tehtävien yhdistäminen), jonka mukaisesti Henri Kirkanen jatkaisi 100% Martinseurakunnan työntekijänä muuttuvin tehtävänkuvin. Lopullinen päätös asiasta tehdään yhteistoimintaneuvotteluiden jälkeen, mahdollisuuksien mukaan 9.12.2020 seurakuntaneuvoston kokouksessa tai tarvittaessa myöhemmin.*

*Lava: Viestintä- ja seurakuntasihteerin tehtävänkuvien uudelleen järjestelyillä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.*

*Ilmoitus: Hallintovirasto, palkkatoimisto, Henri Kirkanen*

*Päätös: Hyväksyttiin esityksen mukaan. Kirkkoherraa pyydettiin selvittämään koeaikakäytäntö tehtävänkuvan muuttuessa.*

*Asian valmistelija ja lisätiedot:*

 *Kirkkoherra Tuomo Norvasuo, 040 3417 277,* *tuomo.norvasuo@evl.fi*

Lisäksi seurakuntaneuvosto päätti hyväksyä Henrikin- ja Martinseurakuntien yhteisen seurakuntasihteerin viran siirtämisen 100% Henrikinseurakunnan viraksi 29.12.2020 § 178 seuraavasti:

## *SN 29.12.2021 § 178 Yhteisen seurakuntasihteerin viran siirtäminen Henrikinseurakunnan viraksi (100%)*

*Martin- ja Henrikinseurakunnilla on ollut 1.5.2019 alkaen yhteinen seurakuntasihteeri. Martinseurakunnan seurakuntaneuvosto päätti kokouksessaan 13.2.2019 § 28 hyväksyä esityksen Martin- ja Henrikinseurakuntien yhteisen työsopimussuhteisen seurakuntasihteerin tehtävän perustamisesta. Sen mukaan seurakuntasihteeri on ollut Henrikinseurakunnan työntekijä (100%) ja hänen esimiehensä Henrikinseurakunnan kirkkoherra. Työaika ja palkkauskustannukset ovat jakautuneet suhteessa 51% (Henrikinseurakunta) ja 49% (Martinseurakunta). Seurakuntasihteeri on myöhemmin siirretty molempien seurakuntaneuvostojen päätöksellä yhteiseen virkaan.*

*Henrikinseurakunta on toivonut, että Henrikin- ja Martinseurakuntien yhteinen seurakuntasihteerin virka siirrettäisiin seurakuntin yhteisellä suostumuksella Henrikinseurakannan viraksi (100%) ja että tehtävän nykyinen hoitaja Tulan Soini siirtyisi Henrikinseurakunnan täysaikaiseksi (100%) viranhaltijaksi. Muutos kytkeytyy Henrikinseurakunnan seurakuntaneuvoston tekemään päätökseen irtisanoa yhteistyö yhteisen viestintäsihteerin palkkauksessa.*

*Asiakokonaisuutta on käsitelty edellisessä seurakuntaneuvoston kokouksessa 18.11.2020 § 156. Tarkoitus on, että muutoksen toteutuessa Martinseurakunnan viestintäsihteeri hoitaisi jatkossa sekä viestintä- että seurakuntasihteerin tehtävät. Seurakuntaneuvosto valtuutti kirkkoherran käymään muutosprosessia koskevat yhteistoimintaneuvottelut, jotka ovat vielä kesken. Tämän vuoksi yhteinen seurakuntasihteerin virka voidaan siirtää Henrikinseurakunnan viraksi 1.2.2021 edellyttäen, että Martinseurakunnan seurakuntaneuvosto hyväksyy tammikuun kokouksessaan yhdistetyn viestintä- ja seurakuntasihteerin tehtävänkuvauksen.*

*Esitys: Seurakuntaneuvosto hyväksyy periaatteellisesti yhteisen seurakuntasihteerin viran siirtämisen Henrikinseurakunnan 100% viraksi sekä tehtävän nykyisen hoitajan Tulan Soinin siirtämisen Henrikinseurakunnan täysaikaiseksi (100%) viranhaltijaksi. Yhteinen seurakuntasihteerin virka voidaan siirtää Henrikinseurakunnan viraksi 1.2.2021 edellyttäen, että Martinseurakunnan seurakuntaneuvosto hyväksyy tammikuun kokouksessaan yhdistetyn viestintä- ja seurakuntasihteerin uuden tehtävänkuvauksen.*

*Lava: Seurakuntasihteerin yhteisen viran siirrolla Henrikinseurakunnan viraksi ei ole Kirkkojärjestyksen 23. luvun 3 §:ssä tarkoitettuja lapsivaikutuksia.*

*Saa hakea muutosta oikaisuvaatimuksella.*

*Päätös: Esityksen kukaan*

*Ilmoitus: Henrikinseurakunnan seurakuntaneuvosto, Tulan Soini, palkkatoimisto, hallintovirasto*

*Asian valmistelija ja lisätiedot: Kirkkoherra Tuomo Norvasuo, 040 3417 277,* *tuomo.norvasuo@evl.fi**.*

SN 13.1.2021 § 9

Kirkkoherra on käynyt viestintäsihteeri Henri Kirkasen kanssa yhteistoimintaneuvottelut koskien hänen tehtävänkuvansa muutosta viestintä- ja seurakuntasihteeriksi. Neuvotteluja on käyty 3.12., 10.12., 18.12.2020 ja 5.1.2021. Neuvottelujen pohjalta kirkkoherra on laatinut uuden viestintä- ja seurakuntasihteerin tehtävänkuvan (liitteenä SN 13.1.2021 liite 1 § 9) sekä tehnyt esityksen uuden tehtäväkokonaisuuden vaativuuden arvioinnista ja palkan määrittämisestä.

Työsopimussuhteisen viestintäsihteerin rekrytointiin laaditussa hakuilmoituksessa todettiin seuraavasti (hakuilmoitus kokonaisuudessaan liitteenä SN 18.10.2018 liite 1 § 149):

*Työsuhde on täysaikainen (100%) ainakin ensimmäisen vuoden ajan, jona aikana työpanoksesta 40% myydään seurakuntayhtymässä olevalle toiselle seurakunnalle. Työsuhde voi 1.1.2020 jälkeenkin jatkua täysaikaisena (100%) edellyttäen, että yhteistyö toisen seurakunnan kanssa jatkuu määräaikaisen kokeilun jälkeen.*

*Viestintäsihteerillä on päävastuu seurakunnan viestinnästä ja sen johtamisesta. Hän vastaa seurakunnan sähköisestä ja painetusta viestinnästä. Hänen tulee hallita esitteiden ym. printtimedian tekoon tarvittavat ohjelmat. Hänellä tulee olla hyvä sähköisen viestinnän osaaminen, myös sosiaalisen median.

Viestintäsihteerin tehtävä on tukea työyhteisöä viestinnässä sekä hoitaa seurakunnan suhteet tiedotusvälineisiin. Työnjako viestintäsihteerin ja muun työyhteisön kanssa tarkennetaan. Työntekijä toimii myös viestinnän tukiryhmän vetäjänä.
Tehtävään valittavalla tulee olla vähintään opistotasoinen soveltuva viestintäalan koulutus sekä hyvä seurakunnallisen työn tuntemus.*

 *Viestintäsihteerin palkkaus määräytyy vaativuusryhmän 503 mukaan (60 % peruspalkasta 2.442,58 €). Työsuhde alkaa 1.1.2019 ja siinä noudatetaan 4 kuukauden koeaikaa.*

Henri Kirkanen on ollut 1.3.2019 lukien Martinseurakunnan työsopimussuhteinen viestintäsihteeri (100%), jonka työpanoksesta 60% on ollut Martinseurakunnan ja 40% Henrikinseurakunnan viestinnän tehtävien hoitamista. Kuten aiemmin on todettu, Henrikinseurakunta on päättänyt lopettaa yhteistyön sekä viestintä- että seurakuntasihteerin tehtävien hoitamisessa. Tämän vuoksi seurakuntaneuvosto valtuutti 18.11.2020 kokouksessaan kirkkoherran käymään yhteistoimintaneuvottelut Henri Kirkasen kanssa uudesta tehtävänkuvasta, jossa yhdistyvät viestintäsihteerin ja seurakuntasihteerin tehtävät. Henri Kirkanen on 18.11.2020 antanut kirjallisen suostumuksensa tehtäviensä uudelleen järjestelyyn. Henri Kirkasen suostumus on liitteenä SN 13.1.2021 liite 2 § 9.

Käytyjen yhteistoimintaneuvottelujen pohjalta kirkkoherra esittää, että uudessa viestintä- ja seurakuntasihteerin tehtävässä viestintätehtävien osuus on jatkossakin 60% ja seurakuntasihteerin tehtävien osuus 40%. Hakuilmoituksessa mainitut tehtävät kuuluvat edelleen viestintäsihteerille, ja uutena viestintävälineenä otetaan v. 2021 aikana käyttöön info-televisiot kahteen toimintapisteeseen. Työpanoksen kohdentumisen suhteet (60%-40%) perustuvat tässä vaiheessa arvioon, jonka toteutumista seurataan kuluvan vuoden aikana ja korjataan tarvittaessa.

Kirkasen kanssa käytyjen neuvottelujen pohjalta kirkkoherra on laatinut viestintä- ja seurakuntasihteerin uuden tehtävänkuvan, jossa yhdistyvät viestintäsihteerin ja seurakuntasihteerin tehtävänkuvat. Tehtävänkuva on muokattu viestintäsihteeri hakuilmoituksessa mainittujen tehtävien sekä seurakuntasihteerin tehtävänkuvan pohjalta. Esitys viestintä- ja seurakuntasihteerin tehtävänkuvasta on liitteenä SN 13.1.2021 liite 3 § 9.

Vaativuuden arvioinnissa on ollut haastavaa työn vuorovaikutuksen ja vastuun määrittäminen. Viestintätehtävä on kahdesta tehtäväkokonaisuudesta vaativampi. Viestintäsihteerin em. hakuilmoituksessa todettiin viestinnän päävastuun ja johtamisen kuuluvan viestintäsihteerin tehtävään. Muut työntekijät päivittävät oman vastuualansa kotisivut sekä sisältöä sosiaaliseen mediaan. Mistään viestinnän osakokonaisuudesta ei Martinseurakunnassa kuitenkaan vastaa kukaan muu työntekijä, esimerkiksi viestintäpappi. Viestintäsihteeri ei ole kenenkään työntekijän esimies mutta hänen vastuulleen kuuluu viestinnän työalan johtaminen seurakunnassa. Tilanne on rinnasteinen jumalanpalveluselämää johtavan kappalaisen tehtävään, johon kuuluu myös laajan vastuualueen kehittämis- ja johtamisvastuu ilman lähiesimiehisyyttä. Seurakuntasihteerin tehtävä puolestaan asettuu vaativuuden arvioinnissa viestintäsihteerin tehtävää alemmalle tasolle.

Viestintäsihteerin palkka on ollut vaativuusryhmän 503/20 mukainen (vähimmäispalkka tällä hetkellä 2550,68 €). Rekrytoinnin suunnittelussa kirkkoherra konsultoi palkkauksen ja koulutusvaatimusten osalta seurakuntayhtymän viestintäpäällikköä, jotta viestintäsihteerin vaativuusryhmä olisi oikeassa suhteessa viestintäyksikön vastaavan vaativuustason työtä tekevien työntekijöiden palkkauksellisen linjan kanssa. Seurakuntasihteerin vaativuusryhmä on puolestaan vaativuusryhmän 403/40 mukainen (peruspalkka 2185,19 €). Viestintä- ja seurakuntasihteerillä on jatkossakin vastuu seurakunnan viestinnän kokonaisuuden johtamisesta. Kun viestinnän osuus kokonaistyöpanoksesta on kuitenkin vain 60% aiemman 100%:n sijaan, tehtäväkuvaan liitettävien seurakuntasihteerin tehtävien alempi vaativuustaso alentaa myös vähimmäispalkkaa. Tehtävänkuvauslomakkeen rastituksissa on kuitenkin huomioitu sekä vuorovaikutuksen että vastuun korkeampi vaatimus, koska ne edelleen pätevät viestinnän osalta.

On silti selvää, että tehtävänkuvan muutos vaikuttaa em. huolimatta alentavasti palkkaukseen. Uudessa tehtävänkuvassa palkkaus esitetään muutettavaksi tehtävän kokonaisvaativuuden arvioinnin perusteella siten, että se laskee nykyisestä täysaikaisen (100%) viestintäsihteerin vaativuusryhmästä 503/20 (vähimmäispalkka 2550,68 €) vaativuusryhmään 502/60 (vähimmäispalkka 2454,78 €)

Seurakuntaneuvoston päätöksessä 18.10.2018 § 149 todetaan, että tehtävän täysaikaisuus edellyttää yhteistyön jatkumista toisen seurakunnan kanssa. Tätä ei kuitenkaan ole kirjattu työsopimukseen, joka työsuhteen jatkoa ajatellen on sitovampi kuin hakuilmoituksen kirjaus. Tehtävänkuvan muutos on merkittävä ja sen pohjalta tehtävänimike on perusteltua muuttaa viestintäsihteerin sijaan viestintä- ja seurakuntasihteeriksi. Em. syistä johtuen on Henri Kirkasen kanssa tulee tehdä kokonaan uusi, toistaiseksi voimassa oleva viestintä- ja seurakuntasihteerin tehtävää koskeva työsopimus 1.2.2021 lukien.

Viestintä- ja seurakuntasihteerin tehtävässä on perusteltua soveltaa koeaikaa koskien sen uutta tehtäväosaa eli seurakuntasihteerin tehtävää. Viestintäsihteerin tehtävän osalta koeaika ei ole perusteltu, koska sitä koskeva koeaika (4 kk) oli jo v. 2019 Henri Kirkasen aloittaessa nykyisessä tehtävässään.

Esitys: Seurakuntaneuvosto

1. hyväksyy viestintä- ja seurakuntasihteerin uuden tehtävänkuvan liitteen SN 13.1.2021 § 9 liite 5 mukaisesti;
2. muuttaa viestintäsihteerin tehtävänimikkeen viestintä- ja seurakuntasihteeriksi vastaamaan uutta tehtävänkuvaa;
3. esittää palkkatyöryhmälle viestintä- ja seurakuntasihteerin tehtävän vaativuusryhmäksi 502/60;
4. päättää, että Henri Kirkasen kanssa tehdään uuteen tehtävänimikkeeseen ja tehtävänkuvaan pohjautuen uusi työsopimus 1.2.2021 lukien;
5. päättää, että uudessa tehtävässä noudatetaan **seurakuntasihteerin tehtävän (40%) osalta** 4 kuukauden koeaikaa;
6. päättää, että viestintä- ja seurakuntasihteerin lähin esimies on kirkkoherra.

Lava: Viestintä- ja seurakuntasihteerin työsuhdetta ja siinä tapahtuvia muutoksia koskevilla päätöksillä ei ole Kirkkojärjestyksen 23. luvun 3 §:ssä tarkoitettuja lapsivaikutuksia.

Ei saa hakea muutosta oikaisuvaatimuksella.

Päätös: Hyväksyttiin esityksen mukaisesti.

## § 10 Jäsenten esille ottamat asiat

Esitys: Käsitellään jäsenten esille ottamat asiat.

Lava: Jäsenten esille ottamien asioiden osalta Kirkkojärjestyksen 23. luvun 3 §:ssä tarkoitetut

 lapsivaikutukset arvioidaan mahdollisen jatkovalmistelun yhteydessä.

 Ei saa hakea muutosta oikaisuvaatimuksella.

Päätös: 1. Pekka Saarela antoi palautetta sanajumalanpalvelusten striimausten ääniongelmista. Matti Puhakka totesi, että kokonaisuudessaan jumalanpalvelusten striimausten toteutus on teknisesti onnistunut.

 Ei saa hakea muutosta oikaisuvaatimuksella.

 2. Koska työjaostossa aiemmin jäsenenä toiminut Liisa Laukkanen valittiin 8 §:ssä varapuheenjohtajaksi, valittiin hänen tilalleen työjaoston jäseneksi Essi Tarvainen.

 Saa hakea muutosta oikaisuvaatimuksella.

## § 11 Muutoksen haku

Oikaisuvaatimusosoitus sekä muutoksenhakuohjeet liitetään tarkastettuun pöytäkirjaan, liite 1 § 11.

## § 12 Kokouksen päättäminen

 Puheenjohtaja päätti kokouksen klo 19.31

Pöytäkirjan vakuudeksi Turussa 13.1.2021:

Tuomo Norvasuo

puheenjohtaja sihteeri

Olemme tarkastaneet pöytäkirjan §§ 1-12 ja todenneet sen kokouksen kulun mukaiseksi:

Maaret Laakso, pöytäkirjantarkastaja

Liisa Laukkanen, pöytäkirjantarkastaja

##